Gabino Zavala

Gabino Zavala (s. 7. syyskuuta 1951) on meksikolaissyntyinen yhdysvaltalainen roomalaiskatolinen piispa. Hänet vihki papiksi Los Angelesin arkkihiippakuntaan Timothy Manning 28. toukokuuta 1977. Hänet nimitettiin Los Angelesin vihkipiispaksi sekä Tamascanin titulaaripiispaksi 8. helmikuuta 1994, ja piispaksi vihkiminen seurasi 19. maaliskuuta. Pääkonsekraattorina toimi Roger Michael Mahony, jota avustivat John James Ward ja Armando Xavier Ochoa.

Zavala erosi tehtävistään vihkipiispana 4. tammikuuta 2012. Eroamisen yhteydessä hänen kerrottiin olevan kahden lapsen isä.

Lähteet 

Yhdysvaltalaiset katoliset piispat
Vuonna 1951 syntyneet
Elävät henkilöt